POLAR ตั้งบริษัทย่อย ลุยธุรกิจพัฒนาอสังหาฯ เพื่อขาย-ให้เช่าในอังกฤษ
POLAR ตั้งบริษัทย่อย “Glory ACME Limited” แล้วเสร็จ เดินหน้าทำธุรกิจพัฒนาอสังหาฯ เพื่อขาย-ให้เช่าในอังกฤษ
16 มิ.ย. 2558

บริษัท โพลาริส แคปปิ ตัล จำกัด (มหาชน) หรือ POLAR ระบุว่า ตามมติที่ประชุมคณะกรรมการเมื่อวันที่ 22 พฤษภาคม 2558 ได้อนุมัติการตั้งบริษัทย่อยในต่างประเทศนั้น บัดนี้บริษัทได้ดำเนินการจดทะเบียนบริษัทย่อยดังกล่าวเป็นที่เรียบร้อยแล้ว
โดยเป็นการจัดตั้งบริษัท Glory ACME Limited (GA) ลักษณะธุรกิจเป็นการดำเนินธุรกิจพัฒนาอสังหาริมทรัพย์เพื่อขาย และ/หรือให้เช่าในประเทศอังกฤษ ตั้งอยู่ที่ Sea Meadow House, Blackburne Highway (P.O. Box 116), Road Town,Tortola, British Virgin Islands ซึ่งมีทุนจดทะเบียน 10,000 USD หรือราว 330,000 บาท (ณ ค่าเงินบาทล่าสุด 8.47 น.) โดยมีอัตราการถือหุ้นของบริษัทบริษัทถือหุ้นในสัดส่วน 100% สำหรับแหล่งที่มาของเงินทุนเป็นเงินทุนหมุนเวียนของบริษัท
อนึ่ง ก่อนหน้านี้ เมื่อวันที่ 2 มิ.ย.58 บริษัทได้แจ้งว่าที่ประชุมคณะกรรมการบริษัทได้อนุมัติในหลักการเรื่องการจัดตั้งบริษัทย่อยในต่างประเทศ โดยมอบอำนาจให้ประธานเจ้าหน้าที่บริหาร เป็นผู้พิจารณาและตัดสินใจก่อนดำเนินการในเรื่องนี้
 